钦定古今图书集成/理学汇编/学行典/第079卷 > 《驷不及舌赋》陈忠师
## 钦定古今图书集成/理学汇编/学行典/第079卷 > 《驷不及舌赋》陈忠师

“甚哉，言之出口也，电激风趋，过乎驰驱。掉三寸以发
越，应千里以须臾。逝不可追，空劳于驷马；行而无踪，
岂系于九衢。故君子念彼尤悔，本乎虚无，苟出话之
不复，将起羞而是虞。且舌之鼓也，有时而驰骛。类扣
虚之莫获，同捕影之难遇。萧萧之响，徒系于下风；逐
逐之音，已疲于中路。信枢机之爰发，随小大而作故。”
傥善守于辅车，何遽烦乎骐馵？迟速相悬，奔走徒然。
言出于身，所谓往而不反；马竭其力，犹叹瞻之在前。
虽欲适远迩，课后先，如流之巧以失，若灭之态何宣。
嗟夫！以骎骎之足，追言言之速。岂能之而不欲。盖窒
喋喋之喧；喻骏骏之奔，在诫之而不言。肇自微眇，倏
尔腾翻。疾既甚于过隙，患必防于属垣。斯事也，罔念
则狂，克念则圣。误片言之既往，知逸足之难竞。自然
有𫏋之造，勿谓载翕其居。此不矜于哿矣，彼何患于
班如。不然者，其出弥远，其来愈疏。是以慕宿诺于季
路，悔听言于宰予。至哉《诗》恶翩翩，《书》惩靡靡。方凭响
于无际，岂绝尘之可弭？《易象》又著夫寡辞，《礼经》亦防
其苟訾，未若古人之深诫。“𫗴于是兮粥于是”，